# Møtereferat

|  |  |
| --- | --- |
| **Til:** | Medlemmer av driftsstyret ved Bolteløkka skole |
| **Fra:** | Ronny Sollien Engebråten  |
| **Møtegruppe:** | Driftsstyret |
| **Møtested:** | Bolteløkka skole. Rektors kontor. |
| **Telefon:** | 23466450 |
|  |  |

**MØTERERFERAT FRA DIGITALT MØTE I DRIFTSSTYRET, BOLTELØKKA SKOLE.**

**Onsdag 13.05.20, kl. 17.00**

**Tilstede;** Per Maxe, Anne Stenseth, Katinka Stephenson (2b), Øystein Gylvik (4b), Vegard Rødseth Tokheim, Vegard Wennesland

Fravær; Ingrid R. Fjellberg

**Saker.**

09/20 Godkjenning av

* Innkalling🡪 godkjent
* referat fra møtet 20.01.20 🡪godkjent

10/20 Økonomioppfølging. Årsregnskap 2019 og disponering av mindreforbruk. Se eget vedlegg.

Forslag til vedtak; Årsregnskapet og disponering av mindreforbruket godkjennes.

* Godkjent

11/20 Fullstendighetserklæringen. Se eget vedlegg.

Forslag til vedtak; Fullstendighetserklæringen godkjennes.

-Godkjent

12/20 Driftsstyreopplæring v/ rektor

* Rektor gjennomgikk opplæringen basert på en Power Point fra Utdanningsetaten. Rektor ettersender riktig PP samen med referatet.

13/20 Status rehabilitering av Bolteløkka skole

* Skolen har ikke mottatt noen ny informasjon om saken. Det siste som er kommunisert til skolen, er at skolen blir værende i nåværende lokaler ut dette skoleåret og i skoleåret 2020/2021
* Skolebehovsplanen er vedtatt å utsettes et år på grunn av koronakrisen. Hva dette vil ha å si for Bolteløkka skole, er vi per i dag usikre på. Rektor har sendt en mail til Undervisningsbygg og har ikke fått noe konkret svar.

14/20 Orientering om personalsituasjonen for skoleåret 2020/21

* Rektor gjennomgikk status per i dag. To lærere som har hatt permisjon dette skoleåret, har valgt å si opp sine stillinger. En lærer kommer tilbake etter fødselspermisjon. Det har vært utlyst to lærerstillinger, og begge disse stillingene er tilsatt med faglig kvalifiserte lærere. Bolteløkka vil oppfylle lærernormen fra høsten 2020
* Ledelsen arbeider i disse dager med å sette samen lærerteam for neste skoleår. Dette er en krevende og spennende oppgave. Det tas hensyn til lærernes fagkompetanse, erfaring, og hva elevene trenger av kontinuitet og klasseledelse.
* Bolteløkka skole har en lav ledelsesbemanning. Ledelsen arbeider med muligheten for å tilsette en ny undervisningsinspektør, for å øke kvaliteten på oppfølging av elever, lærere og den daglige undervisningen.

15/20 Orientering om skolesituasjonen med tanke på organisering og økonomisk drift av skolen under koronapandemien.

* Ledelsen på Bolteløkka har valgt å få alle elevene tilbake på skolen så raskt som mulig. Ønske har vært å ha elevene på skolen, selv om dette fører til en del organisering av oppstartstider, friminutt og sluttider for elevene.
* Rektor fortalte at oppstarten har gått veldig fint. 1.-4.trinn har vært på skolen i tre uker, og rutinene er godt innarbeidet. 5.-7.trinn startet opp denne uka. 5. trinn mandag og 6. -7.trinn på tirsdag. Det er utfordrende å få gode undervisningsforhold i alle rommene som brukes til klasserom. Skolen har delt 1. og 4. trinn inn i fire grupper. 2.,3.,5. og 6. trinn er delt inn i tre grupper, mens 7.trinn er to grupper.
* Skolen tar i bruk spesialrom som musikkrom, tegnesal og kunst og håndverk rom for å få plass til alle elvene. Mange av undervisningsrommene har ulik standard, og det er f.eks ikke Smart Board, Appeltv, projektor sov i alle klasserom. Dette medfører at undervisningen blir lagt opp deretter.
* Det er utfordrende å bruke mye uteskole, da det er stort press på de ulike områdene i bydelen. ST.Haugen, Stensparken, Bayern og Idioten brukes av mange barnehager og flere skoler, og når man følger smittevernreglene blir det vanskelig å gjennomføre god undervisning.
* Lærerne som sitter i Driftsstyret opp lever at det er både fordeler og bakdeler med undervisningen i disse koronatider. Det er utfordrende å overholde smittevernreglene med tanke på avstand. Dette er spesielt utfordrende for de minste elevene. Undervisningsmetodene blir ofte monotone, siden elevene ikke kan samarbeide så tett som ønskelig. Lærerne ønsker seg raskt tilbake til vanlig ordinær klasse med muligheter for mer spennende undervisning.
* Elevene ønsker seg tilbake til en "normal" skoledag hvor alle i klassen og på trinnet kan være sammen, leke sammen og samarbeide. Friminuttene kan bli litt kjedelige da man ikke kan gå der hvor man vil, og det er få lekeapparater å være aktiv i.
* Skolen har økt bemanningen med to "lærere" for å kunne dekke behovet for en voksen per kohort. Dette vil på sikt påvirke skolens økonomi, hvis smittevernregelen opprettholdes med de kravene som er per i dag. Skolen ser også at det bør investeres i mer digitalt utstyr i alle undervisningsrom, men dette vil ikke skje før eventuelt etter sommerferien. De fremtidige smittevernreglene vil legge føringer for den videre prosessen.

16/20 Eventuelt

* Neste møte 17.juni kl.17.00

Ronny S. Engebråten, rektor